## Naredba o zabrani uvoza u Republiku Hrvatsku i provoza preko teritorija Republike Hrvatske papkara i proizvoda podrijetlom od papkara

### NN 110/1993 (10.12.1993.), Naredba o zabrani uvoza u Republiku Hrvatsku i provoza preko teritorija Republike Hrvatske papkara i proizvoda podrijetlom od papkara

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona o zdravstvenoj zaštiti
životinja i veterinarskoj djelatnosti ("Narodne novine". br.
52/91. 64/91 i 26/93), ministar poljoprivrede i šumarstva donosi

## NAREDBU

### o zabrani uvoza u Republiku Hrvatsku i provoza preko teritorija Republike Hrvatske papkara i proizvoda podrijetlom od papkara

I.

Radi sprečavanja unošenja u Republiku Hrvatsku zarazne bolesti slinavke
i šapa naređuju se slijedeće mjere: I. Zabranjuje se uvoz u Republiku Hrvatsku
i provoz preko teritorija Republike Hrvatske živih papkara koji se provoze
ili potječu s teritorija Republike Italije - regija Caserta, Republike
Bosne i Hercegovine, Republike Makedonije, Republike Bjelorusije, Republike
Rusije, Republike Ukrajine, Republike Albanije, Republike Poljske i Republike
Bugarske.

II.

Zabranjuje se uvoz u Republiku Hrvatsku i provoz preko teritorija Republike
Hrvatske proizvoda podrijetlom od papkara koji se provoze ili potječu iz
Republike Italije - regija Caserta, Republike Bosne i Hercegovine, Republike
Bjelorusije. Republike Rusije, Republike Ukrajine i Republike Albanije.

III.

Zabrana iz podtočke 2. ove točke. osim Republike Italije - regije Caserta.
ne odnosi se na:

- proizvode podrijetlom od papkara namijenjene ljudskoj prehrani, koji
su prije, ili tijekom proizvodnje podvrgnuti toplinskoj obradi s postizanjem
temperature u središtu proizvoda od najmanje 70 stupnjeva C ili su podvrgnuti
toplinskoj obradi u hermetički zatvorenoj ambalaži sa Fo vrijednosti 3
i više,

- mlijeko i proizvode od mlijeka koje je bilo prethodno podvrgnuto toplinskoj
obradi od 71,1 stupnjeva C kroz 15 sec..

- sirovu kožu koja je kroz sedam (7) dana soljena morskom solju uz dodatak
2% kalcinirane sode natrijeva karbonata - Na2CO3,) te odstajale po provedenom
postupku najmanje trideset (30) dana, i ako u mjestu podrijetla koža i
susjednim mjestima nije bilo slinavke i šapa za posljednja tri mjeseca,

- vunu i krzno podvrgnute industrijskom pranju uz dodatak lužina (sapun,
soda, kalijev karbonat) ili podvrgnutu propisanom postupku fumigacije s
formaldehidom u hermetičkim komorama kroz četiri (4) sata.

- čekinje, rogove, papke i druge proizvode koji su kuhani kroz jedan
sat odnosno podvrgnuti potapanju u l% otopini formaldehida kroz 24 sata,

- crijeva koja se uvoze u mliječnoj kiselini i salamuri pH-vrijednosti
od 6,0 i niže.

Dozvoljava se uvoz u Republiku Hrvatsku i provoz preko teritorija Republike
Hrvatske svježega i smrznutoga mesa i proizvoda od mesa podrijetlom od
papkara s područja VIDIN, KUSTENDIL RUSEE, VRATZA, MIHAJLOV GRAD, BLAGOEVGRAD,
RAZGRAD, PASARDŽIK, TARGOVICHTE, PLEVEN, SILISTRA, SOFIJA - LOVFTCH-CHOUMEN,
SOFIJA - VILEV, VELIKO TARNOVO, TOLBOUHIN. PERNIK, GABROVO I VARNA u Republici
Bugarskoj.

III

Ministarstvo poljoprivrede i šumarstva u provođenju mjera iz ove Naredbe
odreduje pobliže veterinarsko-sanitarne uvjete za uvoz pošiljki pod točkom
I. i II. ove Naredbe kao i za uvoz i provoz pošiljki živih papkara i proizvoda
podrijetlom od papkara iz drugih zemalja.

IV.

Stupanjem na snagu ove Naredbe prestaje važiti Naredba o zaštitnim mjerama
i uvjetima pri uvozu i provozu goveda, ovaca, koza, svinja i ostalih papkara
i njihovih proizvoda na teritoriju Republike Hrvatske u svezi sprečavanja
unosa zarazne bolesti slinavke i šapa ("Narodne novine". br.
19/93 i 60/93).

V.

Ova Naredba stupa na snagu danom objave u "Narodnim novinama"

Klasa: 322-01/93-01/803

Urbroj : 525-06-93-1

Zagreb, 6. prosinca 1993.

Ministar poljoprivrede i šumarstva

**Ivan Tarnaj, dipl. ing., v. r**

Naredba, NN 110/1993-2131